stanford-oval/wikipedia huggingface dataset:
אורדוניו השני, מלך לאון
ביוגרפיה > קרב ולדחונקרה (920)

בלי להתייאש מהתבוסה, התחיל אורדוניו לתכנן את מערכה הבאה ובאוקטובר 919 ריכז כוחות בגבול עם האמירות קורדובה.
לפי "כרוניקת אל נאציר ", גם עבד א-רחמן השלישי שיגר אל הגבול הצפוני צבא בפיקודו של קרוב משפחה, איסחק אבן מוחמד אל מרוואני. בנסיבות אלה עזב אורדוניו את תוכניותיו המתקפתיות והסיג את כוחותיו. גם המוסלמים חזרו לבסיסיהם אחרי שהבינו שאורדוניו לא התכוון להתקיפם.
אך לא לקח הרבה זמן עד שהכריז האמיר מקורדובה על ג'יהאד ופקד ב-23 באפריל 920 על גיוס כללי ותמרונים של צבאו וב-23 במאי יצא למלחמה, כשהוא עצמו עומד בראש חייליו. אחרי שעבר דרך קרקואל, גואדיאנה, טולדו וגואדלחרה, התקדם אל מדינסלי וכבש מחדש את אוסמה ואת סן אסטבאן דה גורמאס. לאחר מכן המשיך אל קלוניה, בורגוס, טודלה וקלהורה.
כשהגיעה הידיעה כי אחרי כיבוש קלהורה, התקדם הצבא המוסלמי צפונה אל בירתו, פמפלונה, המלך של נווארה המתין עם חייליו בעיר ארנֶדו. בהמשך האיץ את כוחותיו צפונה כדי להתאחד עם כוח הסיוע של מלך לאון. בסופו של דבר ניצחו המוסלמים בוויגרה את הכוחות המאוחדים הראשונים שנשלחו על ידי סנצ'ו ואורדוניו. אחר כך הם צעדו אל מואס (Muez), בעמק חונקרה, 25 ק"צ דרומית-מזרחית מפמפלונה.
בקרב שהתנהל בוולדחונקרה ב-26 ביולי 920 הביס האמיר מקורדובה את הצבאות הקטנים המאוחדים של לאון ונווארה. הבישופים של טוי ושל סלמנקה, דולסידיו והרמוחיו נפלו בשבי. שרידי הצבאות הנוצריים נמלטו אל תוך המבצרים מואס וויגרה. אחרי מצור כבש האמיר את שני המבצרים וטבח במגניהם. לפני שחזר לקורדובה, הוא החריב את כל האזור מסביב.
קלון התבוסה הוטל במידה רבה על הרוזנים שוחרי העצמאות של קסטיליה, נוניו פרננדס, אבולמונדר אלבו ובנו דייגו, ופרננדו אנסורס שנמנעו להשתתף בקרב. הם זומנו אל מלך אורדוניו במקום שנקרא טחאר או טחארס, על גדות הנחל קריון, נלכדו ונשלחו לכלא. לפי המסורת העממית, הם הוצאו להורג. אך ככל הנראה שוחררו זמן קצר לאחר מכן, מפני שלפי תעודות, חזרו לתפקודם הרגיל. מאסרם התבקש להיות אות אזהרה.
.
אף על פי שהתכוון להתקדם אל פמפלונה, חזר בו עבד א-רחמן מתוכניותיו כדי לעסוק בשלל הרב שאסף.
ביוגרפיה > המערכה האחרונה ומותו

למרות התבוסה בוולדחונקרה, גייס אורדוניו באביב 921 צבא חדש, ולפי דברי הכרוניקן סמפירו, שוב התכונן לקרב. תוך זריעת הרס בדרכם, פשטו כוחותיו על סינטיליה, בגואדלחרה, ותקפו, בין השאר, את הטירות בסרמלון, אליף, פלמאסס דה חדראקה, קסטחון דה אנארס ומגנאנסה. לפי סמפירו, הגיעו למרחק של יום מקורדובה. החוקרים (מרטינס דיאס, 2004) אינם מסכימים עם קביעה זאת, וסבורים כי קרוב לוודאי היה מדובר בטולדו, ולא בקורדובה.
לאחר מכן נסוגו כוחות לאון למחנותיהם. בצעידתם עברו דרך המבצרים של נהר דוארו והגיעו לסמורה. שם ב-1 באוגוסט 921 נפטרה אשתו של אורדוניו, המלכה אלווירה.
ב-922 התחתן אורדוניו מחדש עם אראגונטה גונסאלס (Aragonta González), בתו של הרוזן גונסאלו בטוטיס (Gonzalo Betótiz).
בסוף הקיץ של שנת 923 לבקשת בן בריתו, המלך סאנצ'ו גארסס, נכנס אורדוניו בראש צבאו לאזור לה ריוחה וכבש את העיר נאחרה, בעוד שהמלך סאנצ'ו השתלט על העיר ויגרה, לכד את מוחמד אבן עבדללה אבן לוב ממשפחת בנו קאסי ואצילים מוסלמים אחרים, והוציאם להורג. נאחרה וויגרה סופחו לממלכת נווארה.
מפני שלא רווח נחת מזוגיותו ("לא ריצתה אותו",כדבריו) עם אראגונטה, שלא ילדה לו צאצאים, אחרי שהקים את המנזר סנטה קולומה דה נאחרה, השיג אורדוניו את ביטול הנישואים והתחתן פעם שלישית עם האינפנטה סאנצ'ה מפמפלונה, בתו של המלך סאנצ'ו גארסס, וחזר איתה לבירתו, לאון.
הוא נפטר, בקיץ 924,, בעיר לאון, מקץ תשע וחצי שנות מלוכה. הוא נקבר בדאמבולטוריום (בספרדית - חירולה - girola) של קתדרלת מרים הקדושה בלאון, מאחרוי המזבח הראשי.
השאיר ילדים קטינים, סנצ'ו אורדונייס, אלפונסו הרביעי ורמירו השני. שלושתם יעלו מאוחר יותר למלוכה. את כס המלכות ירש בינתיים פרואלה השני, אחיו הבכור של אורדוניו,
תיאורו ב"כרוניקה פוסט אבלדנסה"

Prudentísimo en la guerra, justo y muy misericordioso con los ciudadanos, piadosísimo y entrañable, fuera del usual modo humano, para los infelices y los pobres y famoso por su honestidad en todos los negocios concernientes al gobierno del reino
זהיר ביותר במלחמה, עושה צדק ורחמן מאוד עם האזרחים, אדוק ביותר וחביב, היה בדרך כלל אנושי כלפי האומללים ודלי העם ומפורסם ביושרו בכל הנוגע לניהול הממלכה
היה מכור לעבודה, ולא ידע מנוחה, מתוך חשש שהעצלנות תפגע בדאגותיו לענייני הממלכה. אורדוניו הרגיש עצמו יורש של ספרד הוויזיגותית ושאף להקמתה מחדש. העם הקדיש לו רומאנסות וקנסונרוס רבים.
תארים

Ego Hordonius rex filius Adephonsi magni imperatoris (אני הורדוניוס המלך, בנו של אדפונס, הקיסר הגדול)
Ego serenissimus imperator Ordonius (אני אורדוניוס, הקיסר הרם מכל)
משפחתו

נשותיו:
ילדה חמישה ילדים:
גארסיה (? - 934)
רמירו השני (898 - 951), מלך לאון, החליף בשלטון את אחיו אלפונסו הרביעי
סאנצ'ו אורדונס (895–929), מלך גליסיה
אלפונסו הרביעי "הנזיר" (899-933), מלך לאון, התפטר לטובת אחיו, רמירו
חימנה אורדונס (?- 935)
- בתו של הרוזן גונסאלו בטוטיס ושל הרוזנת תרסה אריס, אחות של הרוזנים פלאיו גונסאלס והרמנחילדו גונסאלס, לא ילדה ילדים, לכן המלך גרש אותה.
אחרי מות המלך התחתנה עם אלווארו הראמליס, ומאוחר יותר עם פרנאן גונסאלס, רוזן של קסטיליה.
הערות שוליים

↑  "כרוניקה אלבלדנסה" - מצוטטת ב"פרויקט מלכי אסטוריאס ולאון", פרק 2 - "מלכי לאון", באתר הקרן לגנאלוגיה ימי-ביניימית
↑  L.Suárez Fernández p.249
↑  Garcia-Osuna p.25
↑  Garcia-Osuna שם
↑  J.Maria de Francisco Olmos El nacimiento de la moneta en Castilla p.310
Jornadas Científica sobre Documentación jurídico-administrativa, económico-financiera y judicial del reino castellano-leonés, siglos X-XIII, Madrid, 2002, 303-346. ISBN 84-699-9442-5.
↑  http://www.sizes.com/units/mitkal.htm על ה"מתקל" כיחידת משקל לזהב ולאבנים טובות בעולם הערבי.
↑  Ricardo Chao Prieto
↑  Ricardo Chao Prieto
↑  במקור - שמואל ב, י"א, כ"ה "ויאמר דוד אל המלאך כה תאמר ליואב אל ירע בעיניך את הדבר הזה כי כזה וכזה תאכל החרב...:et dixit David ad nuntium: non te franga ista res:varius enim eventus est belli, nunc hunc, et nunc illum consumit gladius
↑  Fernando Chao Prieto
↑  ראו Gonzalo Martínez Díez ע' 262 . תאריך הפטירה חל ככל הנראה בין 17 באפריל (תאריך הדיפלומה של המנזר אסלונסה שהוצא עדיין בימי מלוכתו, ובין 28 ביוני 924, כשהמלך החדש פרואלה השני אישר זכויות של המתחם בקומפוסטלה; הכרוניקה האלמונית של עבד א-רחמן השלישי שציינה את מות "הטירן" בשנת 311 להגירה מדברת על תאריך המתאים ל 8 באפריל 924, שלא נראה מדויק בהתחשב בדיפלומה מאסלונסה
↑  Richardo Chao Prieto
| --- | --- |
בקרת זהויות :  GND: 121113744  VIAF: 57462013   WorldCat (עם VIAF): 57462013 
תמונה של אורדוניו השני, מאת צייר מהמאה ה-19
אלכסיי מיכאיליצ'נקו

אלכסיי אלכסנדרוביץ' מיכאיליצ'נקו (ברוסית: Алексей Александрович Михайличенко; נולד ב-30 במרץ 1963) הוא כדורגלן לשעבר, ששיחק בקבוצות: דינמו קייב, סמפדוריה וגלאזגו ריינג'רס.
לאחר הפרישה ממשחק פעיל הפך למאמן ומאמן את דינמו קייב, הנבחרת הצעירה ולאחר מכן את הנבחרת הבוגרת של אוקראינה .
תארים > כשחקן

מקום שני באליפות אירופה - 1988
מקום ראשון באולימפיאדת סיאול
גביע אירופה למחזיקות גביע - 1986
אליפת ברית המועצות - 1981, 1985, 1986, 1990
אליפת איטליה - 1991
אליפת סקוטלנד - 1992, 1993, 1994 ,1995 ,1996
גביע ברית המועצות - 1985 ,1987, 1990
גביע סקוטלנד - 1992 ,1993 ,1996
כדורגלן השנה בברית המועצות - 1988
תארים > כמאמן

מקום שני באליפות אירופה בכדורגל עד גיל 21 - 2006
אליפת אוקראינה - 2003 ,2004
גביע אוקראינה - 2003
אלכס פארקס

| --- | --- |
אין תמונה חופשית
 לידה:  26 ביולי 1984 (בת 40) Mount Hawke, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-2003 
 סוגה:  פולק רוק 
 שפה מועדפת:  אנגלית 
 חברת תקליטים:  פולידור רקורדס 
 www.alexparks.com
 
אלכסנדרה רבקה פארקס (אנגלית: Alexandra Rebecca Parks; נולדה ב-26 ביולי 1984) היא זמרת וכותבת שירים שנולדה וגרה בכפר הקטן מאונט הוק שליד טרורו שבקורנוול, אנגליה.
פארקס מוכרת לציבור הרחב בזכות זכייתה ב־Fame Academy 2, תוכנית מציאות בריטית משנת 2003 שניסתה לאתר ולקדם את הזמר וכותב השירים המצליח הבא בתעשיית המוזיקה. כמו כן, פארקס מוכרת בזכות הסינגלים והאלבומים שהוציאה לאחר הזכייה בתוכנית.
חיים וקריירה

פארקס היא לסבית מוצהרת מאז גיל 14. היא החלה לכתוב שירים כשנה לאחר שיצאה מהארון. במכללה היא למדה תיאטרון ואמנות ההופעה והתמחות בליצנות. התחביב שלה, בזמנו, היה להופיע עם להקה מקומית, בשם "One Trick Pony", כזמרת ראשית. במסגרת הזמן שבילתה עם הלהקה, נחשפה פארקס למוזיקה מסוגים שונים וצברה ניסיון בכתיבת שירים ונגינה בגיטרה. לאחר זמן מה התפרקה הלהקה, אך פארקס המשיכה לכתוב שירים.
אביה של פארקס, סטפן פארקס, שלח בשמה פנייה מאולתרת ל-Fame Academy של ה-BBC, אשר העניק למשתתפיו בין השאר חינוך מוזיקלי, פיתוח קול, ופרסום בכלי התקשורת. בסופו של דבר זכתה פארקס בתחרות וניתנה לה ההזדמנות להוציא את הסינגל הראשון שלה "Maybe That's What It Takes", אותו כתבה בזמן שהותה באקדמיה. ואכן, השיר יצא לאור לחנויות ב-17 בנובמבר 2003, והגיע למקום השלישי במצעד הבריטי (UK Top 40) שבוע לאחר מכן.
Introduction, אלבום הבכורה של פארקס, מכר למעלה מ-400,000 עותקים. לאחר שהוציא לאור את הסינגל השני מתוך האלבום, שמו "Cry", התרחקה פארקס מאור הזרקורים כדי לפנות זמן לעבודה על האלבום השני שלה "Honesty". השירים באלבום נכתבו על ידי פארקס ובשיתוף עבודה עם כותבים ומפיקים אחרים, כמו גרג וולס, ג'ון ריינולדס, פיטר ג'ון וטס וג'ודי צוק.
האלבום והסינגל הראשון מתוכו ראו אור באוקטובר 2005. מעריציה של פארקס זעמו על כך שפולידור, חברת ההפקות שלה, ביטלה את הוצאת השיר על גבי דיסק, ואפשרו הורדה של הסינגל באמצעות האינטרנט בלבד.
פארקס ערכה מסע הופעות בבריטניה במטרה לקדם את אלבומה החדש. כרטיסי ההופעות אזלו מבעוד מועד, וההופעות נערכו בלונדון, אדינבורו, מנצ'סטר, ברמינגהאם וקורנוול.
הסינגל השני מתוך האלבום "Honesty", יצא לאור בינואר 2006, והגיע למקום 56 במצעד הבריטי. מעריציה של פארקס הטילו את האשמה על חברת ההפקות שלה, בטענה שלא תרמה מספיק כדי לקדם את פארקס.
פארקס ופולידור הודיעו על סיום שיתוף הפעולה ביניהם בפברואר 2006, מיד לאחר שנערכה הופעה של פארקס ב"שפרדס בוש אמפייר", הופעה שהייתה מלאה עד אפס מקום. פארקס הודיעה באתר הרשמי שלה על כך שהיא לוקחת הפסקה בזמן הקרוב, בין השאר, כדי לשקול מספר הצעות שקיבלה מחברות הפקה שונות.
אלכס נורת'

| --- | --- |

 לידה:  4 בדצמבר 1910 צ'סטר, ארצות הברית 
 פטירה:  8 בספטמבר 1991 (בגיל 80) לוס אנג'לס, ארצות הברית 
 מוקד פעילות:  ארצות הברית 
 תקופת הפעילות:  מ-1937 
 מקום לימודים:  בית הספר ג'וליארד, מכון קרטיס למוזיקה, הקונסרבטוריון של מוסקבה 
 שפה מועדפת:  אנגלית 
 חברת תקליטים:  RCA ויקטור 
 פרסים והוקרה:  פרס אוסקר לשם כבוד  פרס אמי לבידור בפריים טיים (1976)  מלגת גוגנהיים 
 פרופיל ב-IMDb
 
אלכס נורת' (באנגלית: Alex North;‏ 4 בדצמבר 1910 - 8 בספטמבר 1991) היה מלחין יהודי אמריקאי, הלחין מוזיקה ללמעלה מ-60 סרטים. היה מועמד ל-15 פרסי אוסקר וקיבל פרס אוסקר לשם כבוד על מפעל חיים (1986). כמו כן זכה בפרס גלובוס הזהב.
שימש כפסנתרן חזרות אצל מרתה גרהם ושימש כמנהל מוזיקלי של להקת המחול של אנה סוקולוב בעת מסעה למקסיקו בסוף שנות השלושים.
נורת' הלחין את המוזיקה להצגה המקורית של המחזה מותו של סוכן.
נורת' הלחין גם מוזיקה לאולם הקונצרטים.
דוגמאות לסרטים שהלחין

רשימה חלקית מאוד של סרטים שהלחין:
חשמלית ושמה תשוקה
מחר אזיל דמעה (1955)
הזרע הרע (1956)
מוריד הגשם (1956)
זרקורי במה (1958)
שעת הילדים (1961)
יוצאי הדופן (1961)
קלאופטרה
מי מפחד מווירג'יניה וולף?
ויוה זפאטה!
ספרטקוס
2001: אודיסאה בחלל - נורת' הלחין את הפסקול לבקשת סטנלי קובריק, אך לבסוף קובריק בחר בפסקול אחר.
אינטליגנציה רוחנית

אינטליגנציה רוחנית היא מונח המשמש כדי לציין הקבלות רוחניות עם מנת משכל (IQ) ואינטליגנציה רגשית (EQ).
יישומים

וריאציות של אינטליגנציה רוחנית משמשות לעיתים במסגרות ארגוניות כאמצעי להנעת עובדים, ומתן מסגרת לא דתית ורגישה לגיוון לטיפול בסוגיות ערכיות במקום העבודה. לפי סטיבן קובי, "האינטליגנציה הרוחנית היא המרכז והבסיסית ביותר מכלל האינטליגנציות, מכיוון שהיא הופכת למקור ההדרכה עבור האחרים".
מדידה

מדידת אינטליגנציה רוחנית מסתמכת לרוב על דיווח עצמי. יוסי עמרם וכריסטופר דרייר פיתחו ואימתו את סולם האינטליגנציה הרוחנית המשולבת (באנגלית ראשי תיבות של המונח a self-report measure of spiritual intelligence – ISIS) – מדד דיווח עצמי של אינטליגנציה רוחנית, שהראה מבנה גורמים משביע רצון, עקביות פנימית, מבחן- לבדוק מהימנות מחדש ולבנות תוקף. יישומים של דאעש על ידי חוקרים אחרים הראו כי "האמינות של ISIS הייתה גבוהה (כלומר, מדד אלפא של קרונבך = 0.97)" וכי היה "קשר חיובי משמעותי בין האינטליגנציה הרוחנית של העובדים לשביעות רצונם בעבודה. הוא מורכב מעשרים ושניים תת-סולמות המעריכים יכולות SI נפרדות הקשורות ליופי, הבחנה, חוסר אגו, שוויון נפש, חופש, הכרת תודה, עצמי גבוה, הוליזם, אימננטיות, שלמות פנימית, אינטואיציה, שמחה, מיינדפולנס, פתיחות., תרגול, נוכחות, מטרה, קשר, קדושה, שירות, סינתזה ואמון. עשרים ושניים תת-סולמות אלו מקובצים לחמישה תחומים: תודעה, חסד, משמעות, התעלות ואמת. מאז תורגם דאעש למספר שפות אחרות ואושר על ידי חוקרים אחרים.
דייוויד קינג וטרזה ל. דק'יקו פיתחו מדד לדיווח עצמי, Inventual Intelligence Self-Report Inventory (SISRI-24) עם תמיכה פסיכומטרית וסטטיסטית על פני שני מדגמים אוניברסיטאיים גדולים. סינדי וויגלסוורת' פיתחה את ה-SQ21, מלאי להערכה עצמית שנבדק בצורה חיובית עבור תקפות קריטריונים ותקפות בונה בדגימות מובהקות סטטיסטית. מודל SQ ומכשיר הערכה של Wigglesworth שימשו בהצלחה במסגרות ארגוניות.
"קנה המידה לאינטליגנציה רוחנית" (SSI; Kumar & Mehta, 2011) הוא מדד בן 20 פריטים של דיווח עצמי של אינטליגנציה רוחנית אצל מתבגרים. הרעיון מאחורי הפיתוח של קנה מידה זה היה ליצור ולהעריך את מושג האינטליגנציה הרוחנית בתרבות הקולקטיביסטית הגובלת בפילוסופיה המזרחית. ה-SSI מדורג בסולם Likert וניתן להשלים אותו תוך 10 דקות.
שאלון אינטליגנציה רוחנית בן 29 פריטים: מבחן זה נורמל על ידי Abdollahzadeh (2008) בשיתוף פעולה של Mahdieh Kashmiri ו-Fatemeh Arabameri על תלמידים. הקבוצה הרגילה הייתה 280 אנשים, 200 מהם היו סטודנטים של אוניברסיטת גורגן למשאבי טבע ו-80 סטודנטים של אוניברסיטת Payame Noor בבהשהר. מתוכם, 184 היו נשים ו-96 היו גברים. ראשית, הוכן שאלון בן 30 פריטים על ידי מפתחי המבחנים ויושם על 30 תלמידים. מהימנות הבדיקה בשלב הראשוני הייתה 0.87 בשיטת אלפא. בניתוח השאלה לפי שיטת Loop הוסרו 12 שאלות והשאלון הסופי הותאם עם 29 ביטויים. בשלב הסופי יושם השאלון על 280 נבדקים והאמינות הייתה 0.89 בשלב זה. נעשה שימוש בניתוח גורמים להערכת תקפות בנוסף לתוקף התוכן הפורמלי שהשאלות אושרו על ידי המומחים (עמיתים) והמתאם של כל השאלות היה גבוה מ-0.3. בסיבוב Varimax, נמצאו שני גורמים עיקריים להפחתת משתנים. הגורם הראשון עם 12 שאלות נקרא "הבנה ותקשורת עם מקור היקום" והגורם השני עם 17 פריטים נקרא "חיים רוחניים או הסתמכות על הליבה הפנימית". הגורם הראשון כלל את השאלות 1, 4, 5, 7, 8, 9, 11, 15, 16, 24, 27, 29 והגורם השני כלל את השאלות 2, 3, 6, 10, 12, 13, 14, 17, 18, 19, 20, 21, 22, 23, 25, 26, 28.
ביקורת

נטען שלא ניתן לזהות אינטליגנציה רוחנית כצורה של אינטליגנציה. הווארד גרדנר בחר שלא לכלול אינטליגנציה רוחנית בין האינטליגנציות שלו בשל האתגר של קודקוד קריטריונים מדעיים הניתנים לכימות. מאוחר יותר, גרדנר הציע "אינטליגנציה קיומית" כבת קיימא, אך טען שעדיף -
"לשים בצד את המונח רוחני, עם הקונוטציות הגלויות והבעייתיות שלו, ולדבר במקום אינטליגנציה החוקרת את טבעו של הקיום בתלבושותיו המגוונות. לפיכך, עיסוק מפורש בעניינים רוחניים או דתיים יהיה מגוון אחד – לרוב הכי הרבה מגוון חשוב – של אינטליגנציה קיומית".
ראו גם

אינטליגנציה
מנת משכל
אינטליגנציה רגשית
אינטליגנציות מרובות
רוחניות
אלימלך כנר

אלימלך כנר (ז' בתשרי תר"ץ, 11 באוקטובר 1929 – ג' בטבת תש"ע, 20 בדצמבר 2009) היה איש חינוך ופעיל חברתי ישראלי, סגן ראש עיריית פתח תקווה בשנים 1978 עד 1989. כנר היה ניצול שואה, מקבוצת ילדי טהראן. ספר המבוסס על יומנו מאותה תקופה פורסם ב-1996 בהוצאת יד ושם.
חייו

כנר נולד לציפורה ופנחס, בפרוחניק שבפולין, וגדל בסטריז'וב. אימו נפטרה ב-1938. עם פרוץ מלחמת העולם השנייה ברח עם סבתו מזרחה, לאזור הסובייטי. ב-1943, בגיל 14, אחרי נדודים דרך בוכרה, סיביר ואיראן, הגיע לארץ ישראל בקבוצת ילדי טהראן, והתגורר אצל דודתו.
כנר עשה את שרותו הצבאי בחיל הקשר, ומאמצע שנות ה-50' התגורר בפתח תקווה. בשנים 1958–1973 היה מנהלו הראשון של בית הספר "יד לבנים", ובהמשך – ראש מחלקת גני הילדים בעירייה. בשנים 1978 עד 1989 היה סגנו של ראש העירייה דב תבורי, והממונה על תיק החינוך, הנוער ושיקום השכונות. היה חבר מועצת העיר עד 1996.
ב-1996 יצא בהוצאת יד ושם הספר לא הספקתי להיות עצוב – סיפורו של מיילך קנר מילדי טהרן, מאת נעמי מורגנשטרן, המבוסס על יומנו של כנר מתקופת השואה. הספר משמש בסיס לערכת לימוד המיועדת לתלמידי בתי ספר יסודיים.
כנר עסק בהנחלת זכר השואה בהרצאות לבני נוער, ובמסגרת עמותת ילדי טהראן ועמותת "זעקה".
כנר נישא ב-1954 לאורה לבית קרמפל, והיה אב לשלוש בנות. אחת מהן היא דרורית גור אריה, אוצרת מוזיאון לאומנות בפתח תקווה. ב-2001 הוענק לו עיטור יקיר העיר פתח תקווה, וב-2008 – תואר יקיר ההסתדרות.
כנר נפטר ב-2009.
הנצחה

בית הספר היסודי בשכונת כפר גנים ג', שנוסד בשנת הלימודים תשע"א, נקרא על שמו.
הערות שוליים

↑  דבורה תאט (פייט) באתר האינטרנט של מושב בית יהושע
↑  על הספר באתר בית לוחמי הגטאות
↑  ערכת הלימוד בקטלוג יד ושם
אלכסיי מורוזוב (חייל)

| --- | --- |
אין תמונה חופשית
 לידה:  29 בנובמבר 1883 
 פטירה:  21 בנובמבר 1919 (בגיל 35) קרסנודאר 
 מקום קבורה:  קרסנודאר 
 השכלה:  בית הספר הצבאי פבלובסק 
 עיטורים
 מסדר סטניסלב הקדוש, דרגה 2  חרב הזהב של גבורה  עיטור ולדימיר הקדוש, דרגה 4  עיטור  ולדימיר הקדוש, דרגה 3 
 
אלכסיי אפולונוביץ' מורוזוב (ברוסית: Алексе́й Аполло́нович Моро́зов; ‏29 בנובמבר 1883 – 21 בנובמבר 1919) היה קצין בלייב-גווארדיה של גדוד פאבלובסק, גיבור מלחמת העולם הראשונה, חבר בתנועה הלבנה וקצין צבא רוסיה.
ביוגרפיה

בשנת 1905 סיים את לימודיו בבית הספר הצבאי פאבלובסק ומשם שוחרר כסגן שני בלייב-גווארדיה של גדוד פאבלובסק. ב-1 בינואר 1910 שימש כסגן באותו גדוד.
במהלך מלחמת העולם הראשונה שימש כקפטן מטה של גדוד פאבלובסק. הוא פיקד על פלוגה ובעת שירותו הוענק לו אות מסדר גאורגי הקדוש. בנימוק לקבלת הפרס נאמר כי בקרב ב-31 ביולי 1915, הוא פיקד על סיור פרשים, כשגילה התקפת אויב על הכפר מוסטי, שניתק את יחידת האספקה הרוסית, תוך התחפרות ליד הכפר מוסטי והדיפת התקפותיו של האויב הצליח מורוזוב להעביר את האספקה.
ב-28 בספטמבר 1916 הועלה לדרגת קולונל ובשנת 1917 היה מפקד זמני של לייב-גווארדיה בגדוד פאבלובסק. בסוף 1917 הוא הגיע לדון לשורות צבא המתנדבים. בדצמבר 1917, במהלך מלחמת האזרחים ברוסיה, היה מפקד פלוגת שומרים, בינואר 1918 מונה למפקד הפלוגה בגזרתו של הקצין אלכסנדר קוטפוב בקרבות טגאנרוג. הוא השתתף במבצע בקובאן במסגרת הפלוגה הראשונה של גדוד הקצין מרקוב. ב-1 באוגוסט 1919 הוא מונה למפקד גדוד מרקוב השני, שהוקם מחדש בחרקוב. הוא נפצע בקרב ליד יילץ ב-11 באוקטובר 1919. עזב את תפקידו ב-15 באוקטובר.
הוא נפטר מטיפוס ב-21 בנובמבר 1919. נקבר בבית העלמין של הקתדרלה הצבאית של יקטרינודאר (כיום קרסנודאר).
לקריאה נוספת

Марковцы в боях и походах за Россию в освободительной войне 1917—1920 годов. Книга вторая. — Париж, 1964.
Марков и марковцы. — М.: НП Посев, 2001. — С. 471.
Клепов М. Ю. Офицеры — Георгиевские кавалеры Первой мировой войны. — М.: «Минувшее», 2015.
אלימלך מנחם מנדל לנדא

| --- | --- |
אין תמונה חופשית
 לידה:  המאה ה־19 
 פטירה:  12 בפברואר 1936 
 מקום קבורה:  בית הקברות היהודי בוורשה 
 תקופת הפעילות:  ? – 12 בפברואר 1936 
 
רבי אלימלך מנחם מנדל לנדא (– י"ט בשבט תרצ"ו, 1936) היה האדמו"ר הראשון בשושלת סטריקוב. מכונה בחסידות זו ה"אדמו"ר הזקן".
ביוגרפיה

בנו של רבי בעריש מביאלה, בנו של רבי אברהם מטשכנוב. אביו היה האדמו"ר לחסידי וורקא לאחר פטירת האדמו"ר הצעיר מוורקא רבי מנחם מנדל. לאחר פטירת אביו, פנה כשאר חסידיו לרבי יחיאל מאלכסנדר ואחריו להישמח ישראל. לאחר פטירת הישמח ישראל בכ"ט טבת תר"ע, פנו קבוצה מהחסידים, ובהם רבי אלימלך מנחם מנדל לאחיו רבי אהרן צבי לנדא. לאחר פטירת אחיו, ארבעה חודשים מאוחר יותר, הכתירוהו החסידים לאדמו"ר.
הוא התיישב בזדונסקה וולה ופתח בה את חצרו. בהמשך עבר לסטריקוב. במלחמת העולם הראשונה עבר לזגרז' בה כיהן עד סוף ימיו.
ביקר פעמיים בארץ ישראל ובאחד הביקורים התעכב למגורים למשך תקופה. נפטר באוטבוצק אליה הובא לצורך רפואה. נקבר בוורשה באוהל. קברו והאהל שוקמו והוקמו מחדש בשנת תשמ"ח.
בנו רבי יעקב דן, מילא את מקומו. בנים נוספים היו רבי אברהם רבה של קינוב שנפטר בצעירותו, רבי טוביה מביאלה ורבי יוסף מזגרז'.
דברי תורתו אבדו בשואה. מעט מדברי תורתו הובאו בקובצי "חצרות אדר" של רבי נח גד וינטרוב.
לקריאה נוספת

יצחק אלפסי, אנציקלופדיה לחסידות - אישים, בערכו.
הערות שוליים

↑  הפרדס, הפרדס - סב, סב, באתר אוצר החכמה (צפייה חופשית – מותנית ברישום)
| --- | --- |
בקרת זהויות :  NLI: 987007406968205171  VIAF: 371152743017227731490   WorldCat (עם VIAF): 371152743017227731490
אלקסון

אלקסון דה אוליביירה קרדוסו (בפורטוגזית: Elkeson de Oliveira Cardoso במנדרינית: 艾克森 איי קסן; נולד ב-13 ביולי 1989) הוא כדורגלן ברזילאי-סיני המשחק בעמדת החלוץ בגרמיו.
קריירת מועדונים > ראשית הקריירה

אלקסון התחיל את הקריירה שלו במחלקת הנוער של ויטוריה אליה הצטרף בגיל 13. בשנת 2009 הצטרף לקבוצה הבוגרת עמה העפיל לליגת העל הברזילאית בסיום העונה. במאי 2011 חתם בבוטפוגו במדיה שיחק שנה וחצי.
קריירת מועדונים > המעבר לסין

ב-24 בדצמבר 2012 אלקסון חתם בגואנגג'ואו אוארגראנד תמורת 5.7 מיליון אירו. בעונתו הראשונה לא נכלל בסגל הקבוצה לקראת ליגת האלופות האסיאתית עקב הגבלת הזרים. ב-3 במרץ 2013 ערך את הופעת הבכורה שלו בקבוצה בגמר הסופר קאפ הסיני 2013 2-1 לג'יאנגסו סיינטי. ב-8 במרץ הבקיע צמד במשחק הפתיחה של הליגה הסינית בניצחון 1-5 נגד שאנגחאי שנשין. ביולי 2013 לוקאס באריוס עזב את המועדון ואלקסון נכלל בסגל הקבוצה לקראת ליגת האלופות האסיאתית. בעונתו הראשונה בגואנגג'ואו כבש 24 שערים בליגה, והוסיף עוד 6 בליגת האלופות שעזרו לקבוצתו לזכות בתואר לראשונה בתולדותיו.
ב-1 בדצמבר 2013 הורחק במסגרת גמר גביע ה-FA הסיני לאחר שפגע בפניו של יאנג האו. 4 ימים לאחר מכן הורחק ל-4 משחקים ונכנס ב-20 אלף יואן סיני. ב-14 בדצמבר הבקיע ברבע גמר גביע העולם למועדונים 2013 בניצחון 0-2 נגד אל-אהלי. ב-21 בנובמבר 2015 הבקיע את שער הניצחון נגד שבאב אל-אהלי שהביא לזכייה שנייה של המועדון בליגת האלופות האסיאתית תוך 3 שנים.
ב-21 בינואר 2016 חתם בשאנגחאי SIPG תמורת כ-132 מיליון יואן סיני. ב-4 באפריל 2018 הבקיע את שער הבכורה שלו בתיקו 1-1 הגד קוואסאקי פרונטאלה בשלב הבתים של ליגת האלופות. ב-18 בספטמבר הבקיע שער בניצחון נגד קבוצתו לשעבר גואנגג'ואו אוורגראנד, שהיה גם הניצחון הראשון של שאנגאחי נגד גואנגג'ואו. בעונת 2018 זכה עם המועדון באליפות סין, שהייתה גם האליפות הראשונה של המועדון.
ב-9 ביולי 2019 אלקסון חזר לקדנציה שנייה בגואנגג'ואו. ב-20 ביולי כבש שלושער בדרבי נגד גואנגג'ואו R&F.
קריירת מועדונים > החזרה לברזיל

ב-12 באפריל 2022 חתם בגרמיו מהליגה הברזילאית השנייה עד לסיום העונה. בגרמיו כבש 4 שערים ב-23 הופעות ובסיום העונה שוחרר מהמועדון.
קריירה בינלאומית

בספטמבר 2011 זומן לראשונה לסגל נבחרת ברזיל, אך לא זכה לדקות משחק בה.
באוגוסט 2019 קיבל אזרחות סינית וזומן לנבחרת סין. אלקסון הפך לכדורגלן הראשון בנבחרת שאין לו שורשים סינים. לאחר מכן, נאלץ לשנות את שמות לאיי קסן בגלל החוק הסיני. ב-10 בספטמבר ערך את הופעת הבכורה שלו בנבחרת בניצחון 0-5 נגד המלדיביים, בו כבש צמד.
עם חזרתו לברזיל הודיע על פרישה מנבחרת סין.
תארים

אליפות באיאנו: 2009/2010
קופה דו נורדסטה: 2010
טאצ'ה ריו: 2012
ליגת העל הסינית: 2013, 2014, 2015, 2019
ליגת האלופות האסיאתית: 2013, 2015
ליגת העל הסינית: 2018
גביע ה-FA הסיני: 2019
רקופה גאוצ'ה: 2022
סופרקלאסיקו דה לאס אמריקאס: 2011
נבחרת העונה בליגת האלופות האסיאתית: 2013, 2014
כדורגלן השנה של ההתאחדות לכדורגל בסין: 2014
נעל הזהב הסינית: 2013, 2014
נבחרת העונה בליגת העל הסינית: 2013, 2014
אלי ואייג'יי

| --- | --- |

 מקום הקמה:  טורנס 
 מוקד פעילות:  ארצות הברית
 תקופת הפעילות:  מ-2004
 סוגה:  טין פופ 
 שפה מועדפת:  אנגלית
 חברת תקליטים:  הוליווד רקורדס 
 alyandaj.com
 חברים
 אליסון מישלקה   אמנדה מישלקה
 
אלי ואייג'יי (באנגלית: Aly & AJ) הן צמד פופ מוזיקלי אמריקאי, המורכב מהאחיות אליסון ואמנדה מישלקה.
קריירה

ב-18 במרץ 2005 הוציאו את סינגל הבכורה שלהן, "No One", שנכלל בסרט נסיכת הקרח. ב-16 באוגוסט של אותה השנה הוציא הצמד את אלבום הבכורה שלהן, Into the Rush. האלבום הגיע למעמד אלבום זהב בארצות הברית. ב-14 באוקטובר הוציאו את הסינגל, "Rush".
ב-27 ביוני 2006 הוציאו את הסינגל "Chemicals React". ב-26 בספטמבר 2006 הוציא הצמד אלבום מיוחד לכבוד חג מולד בשם Acoustic Hearts of Winter. ב-21 בנובמבר הוציאו את הסינגל "Greatest Time of Year".
ב-12 במאי 2007 הוציאו את הסינגל "Potential Breakup Song". הסינגל הגיע למעמד פלטינה בארצות הברית. הסינגל גם הגיע למקום ה-17 במצעד הבילבורד הוט 100. ב-10 ביולי הוציאו את אלבום האולפן השני שלהן - Insomniatic. האלבום הגיע למקום ה-15 במצעד הבילבורד 200. ב-20 בנובמבר הוציאו את אלבום האוסף Fav Five - Let Me Repeat That. בדצמבר 2007 החליפו את האחים ג'ונאס ותפקדו כמופע חימום בסיבוב ההופעות Best of Both Worlds Tour של הזמרת האמריקאית מיילי סיירוס.
ב-18 במרץ 2008 הוציאו את הסינגל "Like Whoa".
בחודש יולי 2009 הודיעו כי הן משנות את שם הלהקה ל-78violet. בחודש פברואר 2010 הודיע הצמד כי הן סיימו את החוזה שלהן עם הוליווד רקורדס.
ב-8 ביולי 2013, הוציאו את הסינגל "Hothouse", מעל 5 שנים מצאת הסינגל האחרון שלהן.
בשנת 2015 הן שינו את שם הצמד חזרה לאלי ואייג'יי.
ב-18 באוגוסט 2017 הוציאו את הסינגל "Take Me". ב-3 בנובמבר הוציאו את הסינגל "I Know". ב-17 בנובמבר הוציאו את המיני אלבום הראשון שלהן, Ten Years.
ב-5 ביוני 2018 הוציאו את הסינגל "Good Love".
ב-29 במרץ 2019 הוציאו את הסינגל "Church". ב-29 באפריל הוציאו את הסינגל "Don't Go Changing" ב-10 במאי הוציאו לאור את המיני אלבום הני שלהן, Sanctuary.
ב-7 בפברואר 2020 הוציאו את הסינגל "Attack of Panic". ב-8 במאי הוציאו את הסינגל "Joan of Arc on the Dance Floor". ב-30 בנובמבר הוציאו את אלבום האוסף השני שלהן, We Don't Stop. בנוסף הוציאו את הסינגלים "Slow Dancing" ו-"Listen!!!". בנוסף, הוציאו חידוש לשיר "Potential Breakup Song" בשם "Potential Breakup Song (2020)".
ב-7 במאי 2021, הוציאו את אלבום האולפן השלישי שלהן A Touch of the Beat Gets You Up on Your Feet Gets You Out and Then Into the Sun.